Selda Ekiz

Selda Ekiz (født 1984) er en norsk programleder som har ledet flere programmer på NRK.  

Hun har en mastergrad i fysikk. 

 Bakgrunn og virke 
Hun er oppkalt etter den tyrkiske sangeren Selda BağcanNRK drivkraft 4. januar 2021]. Hun gikk videregående på Skagerak International School. I 2011 tok hun mastergrad i fysikk fra Universitetet i Bergen,Selda Ekiz A new approach to compound specific gas detection Masteroppgave i fysikk - Universitetet i Bergen. Institutt for fysikk og teknologi, 2011 og var der med på å starte opp vitenskapsformidlingsgruppen «Fysikkshow Bergen». Sammen med Bjørn H. Samset la hun i 2015–2016 ut forskningspodcasten vitendate.Podcasten Vitendate

Hun har vært tilknyttet NRK Trøndelag. Fra 2011 til 2013 var hun programleder for det populærvitenskapelige ungdomsprogrammet Newton. For programmet vant hun Gullruten 2013 som beste kvinnelige programleder og ble nominert i samme klasse under Gullruten 2012 samt publikumsprisen i 2013. Høsten 2013 og høsten 2014 var hun programleder for NRK Super-serien Barn ingen adgang.NRK nett-TV «Barn ingen adgang» Siden 2013 har hun vært programleder i kunnskapskonkurransen Klassequizen på NRK TV. Fra 2015 til 2017 var hun programleder i den populærhistoriske realityserien Anno, som dramatiserte dagligliv for 250 år siden, og siden 2018 har hun sammen med Ole Rolfsrud vært programleder for TV-konkurransen Alle mot 1.NRK nett-TV AnnoNRK Kultur og underholdning 13. januar 2018. «Alle mot 1»: Ikke bekymret for tekniske problemer. Besøkt 13. januar 2018 I 2019 mottok hun Mensa Norges pris for hennes evne til å senke terskelen for barns interesse for intellektuelle konsepter, og å inspirere barn til å la nysgjerrighet, vitenskap og forskning være en del av hverdagen deres. 

I 2020 debuterte hun som skuespiller i NRKs- dramaserie Norsk-ish hvor hun spilte gynekologen Helin og hadde en stor del av dialogen på tyrkisk. Hun ble nominert til publikumsprisen foran Gullruten 2021 for Norsk-ish og Alle mot 1, og til Gullruten 2024 i klassen beste skuespiller hovedrolle drama for Norsk-ish.

Fra 2008 har hun også opptrådt som stand-up komikervimeo.com: Mamma - Selda Ekiz, hentet 13. november 2011 og var én av tre som vant «Urørt og Uhørt» under Den Store Norske Humorfestivalen i 2008.

 Privatliv 
Selda er oppvokst i Sande i Vestfold og hennes foreldre innvandret fra Tyrkia i 1970-årene.

Hun var tidligere kjæreste med komiker Gustav Nilsen og har to barn.

 Referanser 

 Eksterne lenker 



Kategori:Norske TV-programledere
Kategori:Programledere for NRK TV
Kategori:Alumni fra Universitetet i Bergen
Kategori:Nordmenn av tyrkisk opphav
Kategori:Personer fra Drammen kommune
Kategori:Vinnere av Gullruten for beste programleder